**Generalforsamling v. landsmøde i Ungdomskredsen
2. april 2016**

1. Valg af dirigent
	* Lasse M.
2. Valg af referent
	* Zakaria N.
3. Valg af stemmetællere
	* Linda og Robert
4. Årsberetning fra bestyrelsen
	* Lea giver en gennemgang af årsberetningen:
		1. **Landsmøde 2015**: Mads, Pernille og Rie blev genvalgt – Mulle blev valgt, men er stoppet i bestyrelsen. God weekend i gode omgivelser (Brogården).
		2. **Kommunikationsudvalg**: Mange meldte sig, men det løb ud i sandet og blev skudt til hjørne.
		3. **Sommersjov**: Mulle og Kristina tog af sted på UK’s vegne – der var stor glæde og god stemning og folk var gode til at hjælpe hinanden. Temaet var ”Mød verden”.
		4. **UK holder oplæg**: UK holdt oplæg for nogle gymnasier i Silkeborg, der havde innovations-camp, hvor eleverne blev fremlagt nogle problemstillinger og derefter skulle forsøge at løse og afhjælpe dem ved at lave forskellige hjælpemidler.
		5. **RaceRunner Camp**: UK tog af sted med Team UK til RaceRunner Camp på Frederiksberg. Manja (og Lea) vandt en masse medaljer! Det var en fed uge, men der kunne godt have bedre opbakning til arrangementet. Der er ikke kommet så mange medlemmer eller så meget feedback, så det fortsætter nok ikke.
		6. **Temadag: ”Fyld din hverdag”**: Fyld din hverdag ift. uddannelse og arbejde – muligheder, også når man ikke kan tage job, men i stedet frivilligt arbejde. Der var også oplæg fra forældre og børn om at have hhv. børn og forældre med handicap.
		7. **Temadag med LOBPA: ”Knus konflikten”**: Om at knuse konflikter bruger og hjælper imellem, men også mere generelt at knuse konflikter i hverdagen.
		8. **Julekursus**: God og aktiv weekend på Musholm.
5. Fremtidigt arbejde
	* Susanne Olsen fortæller historier og siger, at det er dejligt, der er mange her i år. Alle interesserede kan være med i aktiviteterne, uanset om man er i bestyrelsen eller ej.[[1]](#footnote-1) Der er vide rammer for, hvad vi kan gøre. DHF’s strategiplan for 2012-2016 ”Ind til kernen” – den er god, så den bliver fortsat og videreført.
		1. **Snak og debat om værdier**:
			1. ”Vi er det rummelige forbund for alle mennesker med bevægelseshandicap”. Der er plads til alle, og man gør ikke forskel. Men det er svært at definere, hvad et handicap – og bevægelseshandicap – er. Rummelighed er også åbenhed for at gå i dialog både internt og eksternt – kompromisser i stedet for konfrontationer. Det er definitionen på det, DHF står for.
			2. ”Vi er det nødvendige talerør og den vedholdende vagthund”. DHF holder 24/7 et vågent øje med dem inde på Borgen – fx ift. kontanthjælpsloftet, BPA-ordning. Vi vil signalere seriøsitet. De handicappolitiske grundprincipper er ligestilling/-behandling, solidaritet, kompensation, sektoransvar. DHF har et bredt samarbejde på kryds og tværs med bl.a. DH og SUMH.
			3. ”Vi er medlemmernes kompetente rådgiver og vejleder”. Rådgivning og vejledning til medlemmerne er en vigtig prioritet for DHF!
			4. ”Vi er myndighedernes respekterede modpart og sparringspartner”. Vi går i dialog. Det er vigtigt, at myndighederne har respekt for os, selvom vi ikke er enige om alt. Det er vigtigt at tænke på forbundet og dets medlemmers bedste frem for egne frustrationer.
			5. ”Vi er en del af handicapbevægelsen og samarbejder både lokalt og globalt”. Hvis man vil ud i verden og gøre noget, så sig til, så man fx også kan hjælpe med ulandsarbejdet i DHF. Det er frivilligt arbejde, men rejserne bliver selvfølgelig finansieret. Der bliver nedsat et udlandsudvalg ved kongressen i oktober, som man kan blive valgt til. Vi hjælper bl.a. til med at opbygge en organisation i forskellige lande, så de kan etablere kontakt med myndighederne, deltage i demokratiet, skabe synlighed osv.
			6. ”Vi er et medlemsstyret forbund med tro på fællesskabets styrke og muligheder”. Fælleskabet et vigtigt. Vi er medlemsstyret, så hvordan kan vi bruge hinanden? Vi er medlemsstyret, så medlemmerne sætter dagsordenen. Alle bliver hørt, og det styrker troværdigheden, at vi kan tale som gruppe.
			7. ”Vi er stolte af vores rødder og resultater og udvikler os i takt med tiden og medlemmerne”. Nåede vi ikke at snakke om.
		2. **Fremtidigt arbejde**: Nøgleord: Diskrimination, mediedækning, tilgængelighed.
			1. **Diskrimination**: Der skal gøres noget ift. diskrimination mod handicappede. Det er stadig ikke forbudt jf. lovgivningen, kun på arbejdsmarkedet.
			2. **Mediedækning**: Der skal gøres noget ift. mediedækningen af handicappede – den er stort set ikkeeksisterende (et eksempel er mediedækningen af sidste PL i Danmark kontra mediedækningen i Storbritannien)!
			3. **Tilgængelighed**: Der kunne laves en ”gå i byen”-gruppe! Der skal både skubbes grænser og rykkes med mentaliteten, men der er helt klart også nogle fysiske rammer, der skal forbedres! Der skal både være fokus på store og små byer. Vi skal også lægge vægt på, at det er godt for begge (alle?) parter, hvis tilgængeligheden forbedres. DHF er i samarbejde med bl.a. RYK i gang med at udvikle en tilgængeligheds-app – den kan både dække ind- og udland. Meld dig som registrant! Man kunne også lave en tilgængeligheds-smileyordning (evt. som happening).
			Susanne fortæller, at der tidligere er lavet forskellige happenings som fx gadeteater og aktioner vedrørende bedre toiletforhold.
6. Årsregnskab
	* Mads præsenterer årsregnskabet. Der er underskud. Regnskabet godkendes.
7. Indkomne forslag
	* Ingen indkomne forslag.
8. Workshop > Grupper om de tre nøgleord for det fremtidige arbejde
	* Se næste side
9. Valg af bestyrelse
	* På valg fra bestyrelsen: Mads K. (formandskandidat – 2 år) og Lea S. K. (1 år)
	* Andre opstillede: Bjørn R. J., Rasmus N., Morten S., Jonas G. T., Lea H. B. (2 år), Julie V., Zakaria N. (1 år)
	* Valgte: Mads K. (formand), Jonas G. T., Lea H. B. (2 år), Lea S. K., Zakaria N. (1 år)
10. Eventuelt

**Workshop/grupper om de tre nøgleord for det fremtidige arbejde**

**Diskrimination**:

Lea S. K., Jonas, Bjørn, Tobias, Sofie, Charlotte, Malene

* Diskrimination, tilgængelighed og synlighed hænger meget sammen
* Handicappladser ved fx koncerter, indgang til butikker
* Diskriminationslovgivningen
* Radio 24/7
* Godmorgen Danmark
* Universitetsradioen

**Mediedækning/kommunikation/synlighed**:

Manja, Mads, Nina, Nicholas, Arild, Morten, Mikkel, Julie, Steen

* Foredrag, happenings, læserbrevs-kursus/workshop
* Mennesker uden handicap skal gøres opmærksom på mennesker med handicap – hvis man rammer den store gruppe, rammer man også de små
* Sociale medier: der er for meget fokus på negative ting (som fx nedskæringer) – mere fokus på det positive. Lav fx videoblog/videodagbog med små hverdagshistorier – dilemmahåndtering og hverdagen for en handicappet
* Facebook, Skype, Snapchat
* Foredrag som fx det på gymnasiet – aftenskoler, biblioteker osv.
* Dilemma-spil på gymnasier eller skoler
* Flyers
* Information målrettet tre forskellige grupper: Folk med handicap (og deres pårørende), fagfolk og den almindelige befolkning
* Medieansvarlig/mediegruppe
* UK-hjemmesiden!

**Tilgængelighed**:

Pernille, Lea H. B., Rasmus, Özgür

* Appen ((sjov?) reklamering/markedsføring og information)
* QR-koder
* Faktabokse
* Smileyordning (evt. som happening)
* Youtube-videoer
* Gøre tilgængelighed spiseligt

Zakaria prøver at følge op på de tre gruppers diskussioner

1. Susanne siger: Lav noget ballade! ☺ [↑](#footnote-ref-1)